**Životopis - Marina Katinić Pleić**

Marina Katinić Pleić rođena je 23. lipnja 1984. u Zagrebu gdje je završila je osnovnu školu i

Klasičnu gimnaziju. 2008. na Filozofskom fakultetu sveučilišta u Zagrebu diplomirala je

filozofiju te hrvatski jezik i književnost. 2020. godine na istom je fakultetu doktorirala iz

filozofije s temom vezanom uz integrativnu bioetiku, filozofiju odgoja i filozofiju s djecom,

tragajući za mogućom sinergijom tih područja („Filozofiranje s djecom i mladima u

integrativno-bioetičkoj edukaciji“). Više je puta kao izlagačica sudjelovala na međunarodnom

simpoziju Lošinjski dani bioetike, Dani Frane Petrića te na međunarodnoj ljetnoj školi

bioetike Bioethik im Kontext u organizaciji Fernuniverzitäta u Hagenu i partnerskih institucija

među kojima je i Odsjek za filozofiju Filozofskoga fakulteta sveučilišta u Zagrebu (Kreta,

2012; Tutzing 2016; Tutzing 2018). Nekoliko puta je kao izlagačica sudjelovala i na

godišnjem međunarodnom simpoziju Instituta za filozofiju za djecu u Grazu, kao i u Ljetnoj

školi bioetike i ljudskih prava u Šibeniku. Dvaput je bila koautorica udžbenika iz Etike za prvi

razred gimnazija i strukovnih škola u izdanju Školske knjige. Objavila je nekoliko radova u

najistaknutijim domaćim znanstvenim časopisima i jednom međunarodnom časopisu

vezanom uz bioetičke i odgojno-filozofske teme, a o bioetičkim je temama govorila na

nekoliko okruglih stolova, javnih tribina i u medijima. Objavila je tri zbirke pjesma;

„Kriptopis bijelog u procijepu zemlje (2013), „Ptica na ušću smoga“ (nagrada „Anđelko

Novaković“ 2016), „Pogled kroz ključanicu“ (2019) a poeziju redovito objavljuje u

književnim časopisima. Povremeno objavljuje eseje o književnosti, pogovore i prikaze novijih

filoloških djela. Njezin je književni rad predstavljen na događanjima i tribinama: Šumski

pjesnici (2014 i 2015), Šušur-festival od riči (Korčula 2012), Faropis (Hvar 2017), Jutro

poezije (2019), Pjesma za izbjeglice (2018) i Razgovor s pjesnikinjom (2019). Zaposlena je u

XV. gimnaziji u Zagrebu kao nastavnica Etike i u Školi suvremenog plesa Ane Maletić/

Glazbenom učilištu Elly Bašić u Zagrebu kao nastavnica Hrvatskoga jezika.

Popis radova:

Igor Lukić, Marina Katinić, Marko Zec: Etika 1. Novi putevi, udžbenik Etike za prvi razred

gimnazija i strukovnih škola, Školska knjiga, Zagreb, 2019.

Igor Lukić, Marina Katinić, Bruno Ćurko, Marko Zec: Etika 1. Smisao i orijentacija,

udžbenik etike u prvom razredu srednjih škola, Školska knjiga, Zagreb, 2014.

Katinić, Marina: Filozofija za djecu i mlade i integrativna bioetika. Izvorni znanstveni članak.

Filozofska istraživanja, Vol. 32 No. 3-4, 2012, str. 587-603.

Katinić, Marina: Holism in Deep Ecology and Gaia Theory: A Contribution to Eco-geological

science, a philosophy of Life or a New Age Stream? Izvorni znanstveni članak. The Holistic

Approach to Environment, Vol. 3 No. 1, 2013, str. 3-14.

Katinić, Marina: Sveto i profano u kontekstu bioetičke problematike: poremećaj ravnoteže

ekosustava djelovanjem ekotoksikologije moći. Pregledni rad. Socijalna ekologija: časopis za

ekologijsku misao i sociologijska istraživanja okoline, Vol. 22 No1, Travanj 2013, str. 47-64.

Katinić, Marina: An Important Step Forward: “Bioethical View on the Future of Agriculture

in Europe” Conference, News and notices, Synthesis Philosophica, Vol. 7, No 7, 2012, str.

377-382.

Katinić, Marina; Aslan, Serap Ergin: Sommerschule „Bioethik im Kontext III – Bioethik als

wissenschaftliches und gesellschaftliches Projekt: Die Idee einer integrativen Bioethik“.

Tutzing, 20.–26. Juni 2016. Vijest. Synthesis Philosophica, Vol. 31, No. 1, 2016, str. 203-206.

Katinić, Marina: Koncept budućnosti i misaoni pokusi. U kojoj se mjeri može i treba

programirati stvarnost?, Metodički ogledi, 19 (2012) 2, str. 29–42.

Krznar, Tomislav; Rogošić, Silvija; Velički, Damir; Katinić, Marina: Poznavanje bioetičke

problematike i stavovi o nekim bioetičkim pitanjima: primjer studenata učiteljskih studija,

Studia lexicographica: časopis za leksikografiju i enciklopedistiku, Vol.12 No.22, 2018, str. 7-

25.

Katinić, Marina: Kriptopis bijelog u procijepu zemlje, Biblioteka „Žilković“ 9, Gradska

knjižnica Ivan Vidali, Korčula 2013.

Katinić. Marina: Ptica na ušću smoga, Zaklada Nacionalne i sveučilišne knjižnice u Zagrebu i

Društvo hrvatskih književnika, Zagreb 2016.

Katinić, Marina: Pogled kroz ključanicu, Alfa, Zagreb 2019.

Katinić, Marina: Što je književnost danas?, Republika 75 (11-12/2019), Zagreb, str. 166-169.

Katinić Pleić, Matina: Opismenjavanje kiše, Jesenski i Turk, Zagreb 2022.